ร้านนี้ผ่านหลายรอบมากเพราะอยู่ใกล้บ้านครับแต่เนื่องจากเคยวนเข้าไปทีนึง พบว่า "มันเงียบมาก" หลังจากที่ลองอ่านรีวิวหลายๆท่านแล้วมันดูน่าลองมากครับ 

สถานที่ตั้งอยู่ในซอยเดียวกับร้านเหล้าชื่อดัง หาไม่ยากเพราะมีป้ายหน้าปากซอยชัดเจนครับ สามารถจอดรถหน้าร้านได้เลย บรรยากาศร้านเป็นร้านเก่าที่มาดัดแปลงใหม่ให้อารมณ์แบบ homemade มากๆ

มีโปรเบียร์ Kirin ขวดละร้อยครับ แต่ตอนที่ผมไปKirin เพิ่งลงครับ เย็นแค่ขวดเดียว ผมเลยบอกให้พนักงานแช่ครับ พนักงานแช่ได้แบบประทับใจมากๆ เค้าแช่ถังน้ำแข็งใส่น้ำและเอาไปแช่ในตู้ไอศกรีม! สุดยอดของความรู้ใจ

มาถึงอาหาร รสชาติอาหารร้านนี้ให้ความรู้สึกว่าใช้ของสะอาดมากๆ เมื่อเทียบกับร้านแถวสะพานเหลืองครับ ผ่านหมดทุกอย่าง

สรุปเป็นร้านใกล้บ้านที่มาได้อีกเรื่อยๆครับ